Sitta u tletin ruħ f’Shanghai fiċ-Ċina mietu mgħaffġin filwaqt li ndarbu mas-47 ruħ oħra waqt iċ-ċelebrazzjonijiet ta’ lejliet l-ewwel tas-sena. L-inċident seħħ fil-pjazza Chenyi fid-distrett storiku ta’ Shanghai Bund fuq ix-xmara Huangpu. Eluf ta’ nies nġabru biex isellmu lill-2014 u jilqgħu s-sena 2015. Skont rapport fuq il-mezzi soċjali tal-media, ħafna nies bdew jgħaffġu fuq xulxin biex jiġbru flus foloz li ntefgħu minn gallarija ta’ stabiliment tad-divertiment. Il-gvern lokali ta’ Shangai qal li s-sitwazzjoni bdiet sejra għall-agħar mill-11.35 p.m. u li twaqqaf grupp ta’ ħidma biex jinvestiga l-inċident. Ritratti li ġew ippubblikati fuq l-internet juru nies jirċievu l-ewwel għajnuna fit-triq u ħafna pulizija fiż-żona.